Jumieka Lieba Paati

Di Jumieka Lieba Paati (JLP) a wan a di tuu mieja palitikal paati a Jumieka, dieda wan a di Piiplz Nashinal Paati (PNP). Wails di niem maita sojes se a wah suoshal demokratik paati (laka ou di kies fi "Lieba" paati ina nof adaels Kamanwelt relm laka Aschrielia, Nyuu Ziilan ah di Yunaitid Kingdam), di JLP akchuali a kansoervativ paati.

It a di korant gobanin paati, sens deh win 49 out a di 63 paalimenchri siit ina di luowa ous a paaliment (Ous a Riprizentitiv) ina di 2020 jinaral ilekshan.

Di JLP yuuz di bel, di vikchri sain, ah di kola griin fi ilektuoral simbal. Di JLP a memba a di Kiaribiyan Demokrat Yuunian.